cyanic-selkie/wikianc huggingface dataset:
Reşat Nuri Güntekin
Rešatas Nuris Giuntekinas ( 1889 m. lapkričio 25 d. – m. 1956 m. gruodžio 13 d.) – turkų rašytojas ir dramaturgas. R. Giuntekino pasakojimo stilius yra išsamus ir realistiškas.
Garsiausio jo romano Çalıkuşu („Čiauškutė“, 1922 m.) siužetas – jaunos Turkijos mokytojos Anatolijoje likimas. Romanas 1966 m. sulaukė filmo adaptacijos, o 1986 m. pagal jį sukurtas serialas. Jo kiti garsūs romanai yra Yeşil Gece („Žalioji naktis“) ir Yaprak Dökümü („Krentantys lapai“).
Naruševičiai
Naruševičiai – XVI a. – XVIII a. Lietuvos Didžiosios Kunigaikštystės bajorų giminė.
Giminė
Naruševičių giminė kilo iš Horodlės susitarimais suteikto lietuviško herbo „Wadwicz“ bajorų Mangirdaičių, kurių tėvoninės valdos buvo Ašmenos ir Šalčininkų žemėje. Giminės pradininkas – 1476–1482 m. Breslaujos seniūnas, 1486–1489 m. Lucko seniūnas, 1480–1482 m. LDK maršalka, 1487–1489 m. Voluinės maršalka, 1490–1497 m. Trakų vaivada Petras Jonaitis Mangirdaitis ir jo sūnus Narušis. Giminę išgarsino pastarojo vaikaičio Vaitiekaus Naruševičiaus palikuoniai. Jo sūnus:
Mikalojaus Jono sūnus:
Jono vyriausias sūnus:
Rokhamptonas
Rokhamptonas – miestas vakarų Kvinslande, Australijoje. 2016 m. surašymo duomenimis, Rokhamptonas buvo 22-as didžiausias miestas šalyje su 76,9 tūkst. gyventojų. Išplėtota agrikultūra ir sunkioji pramonė. Veikia Rokhamptono oro uostas.
Istorija
Miestas įkurtas 1858 m.
1859 m. 50 km nuo Rokhampotono atrasti aukso šaltiniai. Aukso karštinės metu išaugo Rokhampotono uostas, kuris tuo laikotarpiu tapo antru didžiausiu uostu Australijoje. 1898 m. sausio 1 d. pradėjo veikti pirmasis geležinkelis per Rokhamptoną.
Antrojo pasaulinio karto metu miesto pakraštyje veikė JAV karinė bazė, kurioje tarnavo iki 70 tūkstančių karių.
1949 m. kovo 2 d. miestą stipriai suniokoja ciklonas. 2015 m. vasario 20 d. mieste daug žalos padarė 150 km/h vėjo greičiu praūžęs ciklonas.
Antroji Kubos okupacija
Antroji Kubos okupacija, oficialiai vadinama Kubos laikinoji vyriausybė – Jungtinių Amerikos Valstijų karinių pajėgų įvykdyta Kubos okupacija, trukusi nuo 1906 m. rugsėjo iki 1909 m. vasario.
Llangollen Town FC
Llangollen Town – Velso futbolo klubas iš Langoleno miestelio. Dėmesio, nemaišyti su Llangollen FC.
Antroji Kubos okupacija
Žlugus Kubos prezidento Tomaso Estrados Palma vyriausybei, JAV prezidentas Teodoras Ruzveltas įsakė JAV karinėms pajėgoms įžengti į Kubą. Jų misija buvo užkirsti kelią kubiečių tarpusavio kovoms, apsaugoti JAV ekonominius interesus Kuboje ir surengti laisvus rinkimus, kad būtų sudaryta nauja ir teisėta vyriausybė. 1908 m. lapkričio mėn. išrinkus Chosė Migelį Gomesą, JAV pareigūnai nusprendė, kad padėtis Kuboje pakankamai stabili, kad JAV galėtų išvesti savo kariuomenę, ir ši okupacija buvo baigta 1909 m. vasario mėn.
Llangollen Town FC
Istorija
Yra žaidę Cymru Alliance lygoje 2009/2010 m. sezone, bet liko 11 vietoje ir pagal tuometinį reglamentą iškrito į žemesnį divizioną.
Sezonai
Šaltinis:
Antroji Kubos okupacija
Ankstesnė okupacija truko 1898–1902 m., nuo taikos tarp Jungtinių Amerikos Valstijų ir Ispanijos sudarymo pasibaigus Ispanijos-Amerikos karui iki Kubos Respublikos įkūrimo.
Prieš okupaciją
JAV vaidmuo Kubos reikaluose, jų atsakomybė ir prerogatyvos kilo iš 1903 m. Kubos ir Amerikos santykių sutarties, kurią Kuba ir Jungtinės Amerikos Valstijos pasirašė 1903 m. gegužės 22 d. ir ratifikavo 1904 m. III straipsnyje buvo nurodyta:"Kubos Vyriausybė sutinka, kad Jungtinės Amerikos Valstijos galėtų pasinaudoti teise įsikišti, siekdamos išsaugoti Kubos nepriklausomybę, išlaikyti vyriausybę, tinkamą gyvybei, nuosavybei ir asmens laisvei apsaugoti, ir vykdyti Paryžiaus sutartimi Jungtinėms Amerikos Valstijoms nustatytus įsipareigojimus Kubos atžvilgiu, kuriuos dabar turi prisiimti ir prisiima Kubos Vyriausybė." Konfliktas tarp Kubos politinių partijų prasidėjo per 1905 m. rugsėjo mėn. prezidento rinkimus, kuriuose Estrada Palma ir jo partija suklastojo rinkimus, kad užtikrintų pergalę prieš liberalų kandidatą Chosė Migelį Gomesą. 1906 m. rugpjūčio mėn. liberalai surengė sukilimą. Abi pusės siekė JAV karinės intervencijos: vyriausybė tikėjosi paramos malšinant sukilimą, o jos oponentai – naujų, prižiūrimų rinkimų. Kai Estrada Palma paprašė JAV karių, prezidentas Ruzveltas iš pradžių nenorėjo jų siųsti. Jis pasiuntė karo sekretorių Viljamą Taftą ir valstybės sekretoriaus padėjėją Robertą Beikoną surengti diskusijų, siekiant derybomis išspręsti nesutarimus. Rugsėjo 19 d. atvykę Taftas ir Beikonas susitiko su abiejų partijų vadovais. Kai Estrada Palma pripažino, kad Ruzveltas nėra pasirengęs palaikyti jo pozicijos, 1906 m. rugsėjo 28 d. jis atsistatydino. kairėje|miniatiūra|Viljamas Hovardas Taftas 1908 m.
Okupacija
Kitą dieną po jo atsistatydinimo sekretorius Taftas, remdamasis 1903 m. sutarties sąlygomis, įsteigė Kubos laikinąją vyriausybę ir paskyrė save laikinuoju Kubos gubernatoriumi. JAV laikinosios vyriausybės de jure valdžia buvo nustatyta tuometinio karo sekretoriaus ir pirmojo Kubos laikinojo gubernatoriaus Viljamo Tafto proklamacijoje, kurią jis paskelbė iš karto po to, kai 1906 m. rugsėjo 29 d. buvo įsteigta JAV laikinoji vyriausybė.
1906 m. spalio 23 d. prezidentas Ruzveltas išleido įsakymą, kuriuo patvirtino Tafto veiksmus. JAV pareigūnai įsakė Jungtinių Valstijų karinėms jūrų pajėgoms išlaipinti jūrų pėstininkų brigadą. Vadovaujami pulkininko Littleton Waller, jie turėjo saugoti Amerikos piliečius ir patruliuoti saloje, kol atvyks reguliarioji kariuomenė. Sukilėliai nesipriešino ir amerikiečių įsikišimą laikė sėkmės ženklu. JAV kariuomenės generolas Frederick Funston prižiūrėjo sukilėlių pasidavimą dar prieš atvykstant kariuomenei. Tačiau netrukus Funston atsistatydino, o jį pakeitė generolas James Franklin Bell.
Atvykus kariuomenei sukilėliai jau buvo pasidavę, amerikiečiai daugiausia dėmesio skyrė kelių ir postų statybai. Iš viso per okupaciją buvo nutiesta 92 km naujų kelių, o kariuomenė įrengė apie trisdešimt įvairių postų tiek kaimo, tiek miesto vietovėse, įskaitant Gvantanamo įlankos karinio jūrų laivyno bazę. Karinė administracija nerimavo, kad jų kariai užsikrės vidurių šiltine, maliarija ir gonorėja, o per okupaciją dešimt procentų karių susirgo venerinėmis ligomis.
1906 m. spalio 13 d. laikinuoju Kubos gubernatoriumi tapo Charles Edward Magoon, kuris nusprendė, kad padėtis šalyje pakankamai stabili, kad būtų galima surengti rinkimus. Regioniniai rinkimai įvyko 1908 m. gegužės 25 d., o prezidento rinkimai – lapkričio 14 d. Abu rinkimus prižiūrėjo JAV kariškiai. Rinkimai įvyko be incidentų, o jais buvo išrinktas Chosė Migelis Gomesas. Jis pradėjo eiti pareigas 1909 m. sausio 28 d. JAV kariuomenė buvo išvesta per kelias ateinančias savaites, o paskutinės amerikiečių pajėgos paliko salos šalį 1909 m. vasario 6 d.
Pasaulio šaudymo iš lanko čempionatas
Pasaulio šaudymo iš lanko čempionatas – kas dvejus metus Pasaulio šaudymo iš lanko federacijos organizuojamas geriausių pasaulio šaudymo iš lanko sportininkų varžybos. Pirmasis pasaulio čempionatas įvyko 1931 m. Lenkijoje.
Perto oro uostas
thumb|Tarptautinio terminalo (T1) išvykimo salė, 2018 m. Perto oro uostas – tarptautinis oro uostas Australijoje, Vakarų Australijos valstijoje, Perto aglomeracijoje, apie 12 km į rytus nuo miesto centro, Belmonto, Kalamundos ir Svono savivaldybių teritorijoje. Didžiausias Perte ir Vakarų Australijoje, ketvirtas pagal aptarnautų keleivių skaičių šalyje. Oro uostui skirtame 2105 ha plote įrengti du kilimo-tūpimo takai, pastatyti 4 terminalai (1 tarptautiniams skrydžiams, 3 vietiniams). Iki Covid-19 pandemijos oro uostas aptarnaudavo apie 130 tūkst. skrydžių ir daugiau nei 14 mln. keleivių per metus, veikė daugiau kaip 30 oro bendrovių, buvo vykdomi skrydžiai daugiau kaip 50 krypčių.
2023 m. duomenimis, iš oro uosto vykdomi tarptautiniai skrydžiai į Rytų ir Pietryčių Azijos šalis, Persijos įlankos šalis, Pietų Afriką, Mauricijų, Jungtinę Karalystę ir Naująją Zelandiją bei vietiniai skrydžiai beveik 40 krypčių. Pagrindines būstines oro uoste turi „Network Aviation”, „Virgin Australia Regional Airlines”, „National Jet Express” ir „Skippers Aviation” oro linijų bendrovės. Populiariausios tarptautinės kryptys (daugiausia pervežta keleivių, 2021–2022 m. duomenys) – Singapūras, Doha ir Dubajus, vietinės kryptys – Melburnas, Karata, Port Hedlandas, Sidnėjus ir Brumas.
Istorija
1942 m. golfo aikštyno vietoje įkurta Australijos karinių oro pajėgų bazė – Gilfordo aerodromas (Guildford Aerodrome). 1943 m. įrengtas pirmasis kilimo-tūpimo takas, 1944 m. – antrasis. 1944 m. aerodromu leista naudotis civilinei aviacijai, o 1945 m., pasibaigus karui, karinė bazė uždaryta, aerodromas liko tik civiliams. 1952 m. Gilfordo aerodromui suteiktas tarptautinio oro uosto statusas, 1953 m. – naujas (dabartinis) pavadinimas.
Pakirniai
Pakirniai – kaimas Vilniaus rajono savivaldybėje, 4 km nuo Sužionių.
Perto oro uostas
Istorija
1962 m. oro uosto šiaurinėje dalyje atidarytas tarptautinių ir vietinių skrydžių terminalas. 1986 m. baigtas statyti naujas tarptautinių skrydžių terminalas oro uosto rytinėje dalyje, 1987 m. – 80 m aukščio oro eismo kontrolės bokštas. XX a. pabaigoje įrengti du vietinių skrydžių terminalai, 2013 m. pastatytas dar vienas. 2022 m. atidaryta požeminė geležinkelio stotis ir geležinkelio linija, jungianti oro uostą su Perto geležinkelių tinklu.
Pakirniukai
Pakirniukai – kaimas Vilniaus rajono savivaldybėje, netoli Sužionių.
Lietuvos ir Maltos ordino santykiai
Lietuvos ir Maltos ordino santykiai – dvišaliai tarptautiniai santykiai tarp Lietuvos ir Maltos ordino.
Diplomatiniai santykiai užmegzti 1992 m. liepos 9 d.
Lietuvai atstovauja nepaprastasis ir įgaliotasis ambasadorius, reziduojantis Romoje. Maltos ordinui atstovauja nepaprastasis ir įgaliotasis ambasadorius, Vilniuje atidaryta Suverenaus Maltos Ordino ambasada Vilniuje.
2017 m. Vilniuje pasirašytas Lietuvos Respublikos ir Suverenaus karinio hospitaljerų šv. Jono Jeruzalės, Rodo ir Maltos ordino bendradarbiavimo susitarimas.
Santykių istorija
Lietuvos santykių su Maltos ordinu ištakos siekia XVII amžių. 1642 m. Lenkijos karalius ir Lietuvos didysis kunigaikštis Vladislovas Vaza įsteigė atskirą Maltos ordino prioriją Lenkijos karalystei. Pirmuoju prioru buvo paskirtas Lietuvos Didžiosios Kunigaikštystės taurininkas Zigmantas Karolis Radvila Maltos ordinas susidomėjo šv. Kazimiero kultu, tad 1690 m. jiems iš Vilniaus buvo nusiųsta šv. Kazimiero relikvija. Lenkijoje įsteigtasis Maltos ordinas veikė iki 1817 m.
1991 metais atkūrus Lietuvos Nepriklausomybę Lietuvą pasiekė pirmosios Maltos kryžiumi paženklintos humanitarinės pagalbos siuntos. 1991 m. spalio 10 d. Lietuvoje įkurta Maltos ordino pagalbos tarnyba („Maltiečiai“), veikianti vadovaudamasi Maltos ordino principu: „tikėjimo išsaugojimas ir pagalba vargstantiesiems“. Tarnyba organizuoja socialines valgyklas vargstantiesiems, vykdo projektus „Maistas ant ratų“, „Maltiečių sriuba“, steigia ir išlaiko socialinius vaikų dienos centrus, rūpinasi senelių, našlaičių, socialiai remtinų ir neįgalių vaikų globa, organizuoja pirmosios pagalbos ir slaugos kursus, įtraukia jaunimą į socialinę veiklą. 2007 metais turėjo daugiau kaip 400 savanorių ir daugiau kaip 350 jaunųjų maltiečių (vaikų ir jaunuolių) 22 Lietuvos miestuose ir vietovėse. Vilniuje, Marijampolėje, Kaišiadoryse ir Panevėžyje veikia regioniniai Maltos ordino pagalbos tarnybos biurai, kurių veiklą koordinuoja Maltos ordino pagalbos tarnybos generalinis sekretoriatas Vilniuje. Lietuvos sostinėje taip pat įsikūręs Maltos ordino pagalbos tarnybos mokymo centras, Socialinis vaikų dienos centras, slaugos tarnyba, jaunųjų maltiečių centras. Vilniuje, Kaišiadoryse, Žiežmariuose, Švenčionėliuose ir Zarasuose veikia senjorų klubai. 2020 m. duomenimis, Maltos ordinas Lietuvoje globoja apie 2600 senelių 42 Lietuvos vietovėse, turi 16 socialinių vaikų dienos centrų, globoja apie 1280 vaikų, teikia pagalbą neįgaliesiems.
Lietuviškų ordinų kavalieriai
Už nuopelnus Lietuvai iki 2022 m. apdovanota 11 Maltos ordinui priklausančių asmenų.
Tuo tarpu Suvereniojo Maltos ordino Pro Merito Melitensi Didžiuoju kryžiumi apdovanoti prezidentė Dalia Grybauskaitė, Irena Vaišvilaitė, Vytautas Ališauskas.
Chreščiatikas (Zastavna)
Chreščiatikas – kaimas Vakarų Ukrainoje, administraciškai priklausantis Černivcių srities Zastavnos rajonui. 140px|thumb|left|Vienuolyno pastatai Išsidėstęs itin aukštame dešiniajame Dniestro krante, lapuočiais medžiais apaugusioje vietovėje. Visame kaime nėra šulinių, vanduo maistui imamas iš mineralinio Apaštalo ir evangelisto šv. Jono šaltinio, trykštančio vyrų vienuolyno kieme. (Be to, kaimo teritorijoje iš po žemių muša dar viena mineralinio vandens srovė). Tiek iš vienuolyno teritorijos, tiek ir iš atskirai įrengtos apžvalgos aikštelės atsiveria panoraminis vaizdas į kairiame upės krante išsidėsčiusį Zališčykų miestą, buvusį garsų Lenkijos kurortą, o dabar gretimo rajono centrą. Kaimo apylinkėje vingiuojantis Dniestro slėnis yra paskelbtas vietinės reikšmės draustiniu.
XVII a. į šią nuošalią Bukovinos vietą iš Galicijos atsikraustė persekiojami stačiatikių vienuoliai. Apsigyveno oloje (ją galima pamatyti nusileidus laiptais Dniestro link), o vėliau pasistatė ''Apaštalo ir evangelisto šv. Jono vienuolyną''. 1960 m. jis buvo uždarytas, vienuoliai pervažiavo į Počajivo lavrą. 1989 m. vyrų vienuolynas atsikūrė.
Bethesda Athletic FC
Bethesda Athletic FC – Velso futbolo klubas iš Betezdos miestelio.
Istorija
Yra žaidę Cymru Alliance lygoje 2009/2010 m. sezone, bet liko 9 vietoje ir pagal tuometinį reglamentą iškrito į žemesnį divizioną.
Al-Karamah SC
„Al-Karamah Sports Club“ – Sirijos futbolo klubas iš Homso.
Chalido Ibn al-Valido stadionas – klubo namų arena, talpinanti 32 tūkst. žiūrovų.
Istorija
Klubas įkurtas 1928 m. Žaidžia Premjer lygoje.
Futbolo komanda 8 k. tapo šalies čempionais. (1974–75, 1982–83, 1983–84, 1995–96, 2005–06, 2006–07, 2007–08, 2008–09 m.)
Taip pat aštuonis kartus iškovojo šalies futbolo taurę. (1982–83, 1986–87, 1994–95, 1995–96, 2006–07, 2007–08, 2008–09, 2009–10 m.)
Golfo klubas „National Golf Resort“
Golfo klubas „National Golf Resort“ – 18 duobučių golfo aikštynas Klaipėdos rajone.
Danės upės slėnyje įrengtas pasaulinius standartus atitinkantis klasikinis 18 duobučių 72 par golfo aikštynas su treniruočių aikštele ir 3 duobučių trumpojo žaidimo lauku. 18-oji aikštelė suformuota Lietuvos žemėlapio formos sala.
2015 m. aikštyne vyks Europos mėgėjų komandinis čempionatas. Tai pirmasis aukšto rango tarptautinis golfo čempionatas Lietuvoje.
Ąžuolpamūšės dvaras
Ąžuolpamūšės dvaras – dvaras Ąžuolpamūšėje, Pasvalio rajone, Saločių seniūnijoje, apie 7 km į šiaurę nuo Pasvalio Saločių link, Mūšos upės dešiniajame krante. Išlikę dvaro pastatai: raudonų plytų kumetynas, akmens mūro kiaulidė, karvidė.
Istorija
Iki XIX a. vid. dvaro sodyba, vokiškai vadinama Eichen-Pomusch, priklausė baronams Klopmanams. Jie ūkininkavo pažangiai: jau tuo metu ūkyje buvo retai sutinkami padargai: pjaunamoji, angliškas arklinis grėblys, 18 akėčių geležiniais virbais. 160 dvaro valstiečių nebuvo baudžiauninkais, o kasmet mokėjo po 100 sidabro rublių nuo šeimos. 1809 m. Ąžuolpamūšėje mirė Biržų kunigaikštystės evangelikų generalinis senjoras Rafaelis Lauretius Klopmanas.
1871 m. dvarą įsigijo Baltijos vokiečių kilmės baronai Ropai. Veikė sūrinė, kurioje pagamintus vadinamuosius olandiškus sūrius arkliais veždavo parduoti į Rygą. Apie 1900–1910 m. dvare buvo įrengta apie 300 m ilgio požeminė vandentiekio linija: vanduo iš Jiešmens upelio šlaite iškasto šaltinio buvo tiekiamas į dvarą, siurblį suko arkliai (tai buvo bene pirmasis vandentiekis dabartinėje Pasvalio rajono teritorijoje). Po dvaro parceliacijos 1924 m. Povilas Ropas jam paliktą dvaro centrą pardavė Česiui, o šis dalį savo 120 ha valdos pardavė Budriūnui ir Barauskui.
Joffrey Lauvergne
Žofrė Lovernas (Joffrey Lauvergne; g. 1991 m. rugsėjo 30 d.) – Prancūzijos krepšininkas, rungtyniaujantis vidurio puolėjo padėtyje.
Profesionalo karjerą pradėjo Prancūzijos Šalono „Élan“ klube, su kuriuo laimėjo Prancūzijos lygą ir dusyk šalies taurę. 2012 m. lapkritį–gruodį trumpai rungtyniavo „Valensijos“ klube, tada perėjo į Belgrado „Partizan“.
2013 m. NBA naujokų biržoje pakviestas į Memfio „Grizzlies“, kuris teises į žaidėją perdavė Denverio „Nuggets“ klubui. Tačiau Lovernas į JAV išsyk neišvyko – tęsė karjerą „Partizane“, tapo komandos kapitonu, „Eurolygos“ rungtynėse vidutiniškai pelnydavo po 11,1 taško ir atkovodavo po 8,6 kamuolio. 2014 m. žaidėjas perėjo į Maskvos srities „Chimki“, bet dar žiemą persikėlė į Denverio „Nuggets“. Parungtyniavęs keliuose NBA klubuose, 2018 m. grįžo į „Eurolygą“. Turkijos čempionate „Fenerbahçe“ klube Lovernas rungtyniaudavo po 22 minutes per rungtynes ir per jas pelnydavo po 10,5 taško, atkovodavo po 6,7 kamuolio bei atlikdavo po 2 rezultatyvius perdavimus. 2019–2020 m. Eurolygos sezone, vilkėdamas Turkijos komandos marškinėlius, aikštėje vidutiniškai praleisdavo po 13 minučių, per kurias rinkdavo po 6,3 taško ir sugriebdavo po 2,7 kamuolio. 2020 m. vasarą persikėlė į Kauno „Žalgirį“. 2021 m. sausio 8 d. Ž. Lovernas sužaidė savo karjeros geriausias varžybas – prieš Maskvos srities „Chimki“ per 23 minutes pelnė 29 taškus (13/14 dvit., 3/3 baud.), atkovojo 9 kamuolius, atliko 2 rezultatyvius perdavimus, išprovokavo 3 pražangas, sykį suklydo bei surinko 38 naudingumo balus. 2021 m. su prancūzu pratęsta sutartis iki 2022–2023 m. sezono pabaigos. 2022 m. vasarą perėjo į Vilerbano „ASVEL“.
Su Prancūzijos rinktine Lovernas dalyvavo 2013 ir 2015 m. Europos čempionatuose bei 2014 m. pasaulio čempionate – visuose šiuose turnyruose buvo apdovanotas medaliais.
Autobusų juosta
Šia juosta tam tikrais atvejais gali vykti ir kitas transportas. Lietuvoje A juosta pažymėta juosta gali naudotis viešasis transportas, taksi, elektromobiliai ir 3 ar daugiau keleivių vežanti transporto priemonė (jei yra tam tikri papildomi žymėjimai).
Autobusų juosta užima tam tikrą įprasto kelio dalį – ji gali būti bet kurioje kelio pusėje ar viduryje. Taip pat viešojo transporto juosta gali tęstis ilgą kelią, ar būti tik trumpas tam tikrų kliūčių apvažiavimas. Siekiant išskirti šią juostą nuo kitų transporto priemonių, ji būna fiziškai atskirta blokais ar kitomis fizinėmis priemonėmis.
Kai kuriais atvejais autobusų linijoms būna įrengtas ir atskiras šviesoforas, siekiant atskirai reguliuoti viešojo transporto eismą.
Istorija
Pirmoji pasaulyje autobusų juosta buvo sukurta Čikagoje 1940 m.
Pirmoji autobusų juosta Europoje sukurta 1963 m. Vokietijos Hamburgo mieste, perdarius tramvajus į autobusus. Netrukus tuo pasekė ir kiti šalies miestai, o 1970 m. šios juostos naudojimas įteisintas visoje šalyje. Ištyrę Vokietijos patirtį šia sistema naudotis pradėjo kiti pasaulio miestai. 1964 m. pirmoji autobusų juosta atidaryta Prancūzijoje, o 1966 m. Paryžiuje pradėjo veikti ir pirmoji priešpriešinio eismo juosta (kurioje viešasis transportas vyksta kita kryptimi, nei įprastas eismas).
Nuo 1968 m. šia sistema naudojasi Londono gyventojai. Tais pačiais metais laikinai buvo parengta priešpriešinė eismo juosta viešajam transportui, o jai pasiteisinus, ji pradėta naudota nuolat.
1972 m. 100 Tarptautinės ekonominio bendradarbiavimo ir plėtros organizacijos narėse veikė apie 140 km eismo juostų, skirtų viešajam transportui, o nuo to ši sistema plėtėsi daugumoje pasaulio šalių.
Korijama
Korijama  – miestas Japonijoje, šiaurės rytinėje Honšiū salos dalyje, Fukušimos prefektūroje, į pietus nuo Fukušimos, prie Abukumos upės. Greitkeliai į Tokiją, Aomorį, Hačinihę, stotis prie Šinkanseno geležinkelio. Tiksliųjų prietaisų, elektros mašinų gamyba, chemijos, elektrotechnikos, siuvimo, maisto pramonė. Veikia Ohu, Korijamos moterų universitetai. Į vakarus nuo miesto prasideda Bandajaus-Asahio nacionalinis parkas.
Istorija
Korijama iškilo Naros laikotarpiu kaip pasienio taškas. Edo laikotarpiu buvo svarbus prekybinis ir pašto centras. Oficialiai miestas įkurtas 1889 m., o 1924 m. gavo miesto statusą. XX a. 4-ajame dešimtmetyje tapo svarbiu ginkluotės gamybos centru, todėl per II pasaulinį karą miestas bombarduotas.
Šokantis miškas
Šokantis miškas (🇷🇺) – pušynas, pasižymintis neįprastai susirangiusiomis ir išsiraičiusiomis pušimis Kuršių nerijoje. Miškas yra Kuršių nerijos nacionalinis parke, Rusijos Kaliningrado srityje. Tikroje medžių išsiraitymo priežastis nežinoma, tačiau mokslininkai spėja, kad tai gali būti stipraus vėjo gairinimo pasekmė. Tokių neįprastų formų medžių sutinkama visoje Kuršių Nerijoje.
Padavimai
Taip pat yra išlikęs ir padavimas: „Kadaise vietiniai gyventojai nenorėję į neriją įsileisti atvykėlių ir uoliai saugoję pakrantę. Tačiau kartą atplaukė valtimi mergina, kuri nieko su savimi neturėjo, tik arfą. Vietiniai gyventojai įsileido merginą, kuri buvo neapsakomo grožio ir puikiai grojo arfa. Jai grojant, arfos garsai privertė šokti net medžius, o merginai baigus groti, pušys taip ir liko stovėti šokio judesyje. Sakoma, kad pučiant stipriam vėjui, šokančių pušų šakose pasigirsta arfos melodija.“
Argumentas (logika)
Argumentas logikoje ir filosofijoje – tvirtinimų serija, siekiant įtikinti kažką kažkuo ar pagrįsti išvados priėmimo priežastis. "Bendra forma "argumento" kalba yra tokios prielaidos (paprasti pasiūlymai, pareiškimai ar sakinių formą) palaikant reikalavimą: išvada.  Kai kurių argumentų struktūra gali taip pat būti išdėstyta oficialia kalba, ir formaliai apibrėžti "argumentai" gali būti padaryti nepriklausomai nuo natūralios argumentų kalbos, kaip matematikoje, logikoje ir informatikoje.
Tipiškame dedukciniame argumente, daroma prielaida jog tiesa, suteikia garantijos pateikti išvadas, o indukciniame argumente yra manoma, kad jie suteikia priežastis remtis išvadomis tikėtinos tiesos. Įvertinimų standartai nededukciniuose argumentuose gali remtis skirtingais ar papildomais kriterijais negu tiesa, pavyzdžiui, įtikinamumas vadinamas "būtinais reikalavimais" nepaprastuose argumentuose, hipotezių kokybė reproduktuojasi, atskleidime naujų galimybių mąstymui ir vaidybai.
Standartai ir kriterijai, panaudoti vertinant argumentus ir jų samprotavimo formos, yra studijuojami logikoje. Būdai suformuluoti argumentus efektyviai studijuojami retorikoje (žr. taip pat: argumentacijos teorija). Argumentas oficialia kalba rodo logišką formą simboliškai atstovautos ar natūralios argumentų kalbos, gautų jos interpretacijų.
Formalus ir neformalus
Neformalūs argumentai studijuojami neformalioje logikoje, ir nagrinėja kaip reikia pristatyti įprastoje kalboje ir numatyti kasdieniam pranešimui. Priešingai, formalūs argumentai studijuojami formalioje logikoje (istoriškai pavadinta simbolinė logika, paprasčiau vadinta kaip matematinė logika šiuolaikiniame gyvenime), ir išreikšti formalia kalba. Sakoma, kad neformali logika pabrėžia argumentacijos studijavimą, tuo tarpu formali logika pabrėžia reikšmę ir išvadą. Neformalūs argumentai yra kartais numanomi. Racionali struktūra -santykis tarp reikalavimų, prielaidų, garantijų, ryšių reikšmės, ir išvadų –yra ne visada išaiškinama, iškart matoma ir turi kartais būti daroma aiški analizė.
Standartiniai tipai
Logikoje yra kelios rūšys argumentų, iš kurių žinomiausias yra "dedukciniai" ir "induktyvūs." Dedukciniai argumentai kartais vadina "tiesą saugančiais" argumentais, todėl tiesos išvados duoda šitas prielaidas. Dedukcinis argumentas tvirtina, kad tiesos išvada yra logiška prielaidų reikšmė. Induktyvus argumentas, iš kitos pusės, tvirtina, kad išvados tiesa yra kitaip palaikyta prielaidomis. Kiekviena prielaida ir išvada yra tiesos nėšeja ar "tiesos kandidatai", gali būti arba teisingais arba neteisingais (bet ne abu). Tuo metu, kai tvirtinimai argumentuose remiasi teisingu ar neteisingu, argumentai gali būti galiojantis ar negaliojantis (žr. logišką tiesą). Dedukcinis argumentas yra galiojantis, jeigu išvados tiesa sukelia (yra logiška pasekmė) prielaidomis, atitinkamos sąlygos tai yra logiška tiesa. Garsinis argumentas yra galiojantis argumentas su teisingomis prielaidomis; galiojantis argumentas gali turėti neteisingas prielaidas po duotų interpretacijų, tačiau, išvados tiesos vertė negali būti nustatyta nepagrįsto argumento.
Dedukcinis
Jeigu Dedukcinis argumentas - galiojantis, darome išvadą, kad jos keliamos prielaidoms. Kitaip tariant, išvados tiesa yra logiška prielaidos pasekmė – jeigu prielaidos yra teisingos, tai išvada turi būti teisinga. Tai būtų saviprieštaraujantis prielaidos, kurios gali patvirtinti ir paneigtų išvadą, todėl, išvados paneigimas yra prieštaraujantis prielaidos tiesai.
Svarumas
Dedukciniai argumentai gali būti ar galiojantys ar negaliojantys. Jei argumentas yra galiojantis, tai yra galiojantis išvada, ir jei jo prielaidos yra teisingos, išvada turi būti teisinga: galiojantis argumentas negali turėti teisingų prielaidų ir neteisingų išvadų.
Jeigu argumentas yra formaliai galiojantis, jo išvados paneigimas yra nesuderinamas su visų prielaidų priėmimu.
Svarumas priklauso nuo argumento galiojimo, tačiau, ne ant realios tiesos ar klaidingų prielaidų ir išvadų, bet tiktai ant to, ar tikrai argumentas turi galiojančią logišką formą. Argumento galiojimas nėra jos išvados garantija. Po duota interpretacija, galiojantis argumentas gali turėti neteisingas prielaidas, kurios verčia jas į negalutinius: galiojančio argumento išvada gali būti su vienu arba klaidingomis prielaidomis ir gali būti ar teisinga ar neteisinga.
Logika siekia atrasti galiojančias formas. Formos, kurios daro argumentus galiojančius. Argumento forma yra galiojanti, tik tada kai išvada yra teisinga su visomis interpretacijomis to argumento, kuriame prielaidos yra teisingos. Kadangi argumento galiojimas priklauso nuo jo formos, gali būti parodoma, kad argumentas yra negaliojantis ir jo forma automatiškai yra negaliojanti. Tai gali būti padaroma, duodant priešingą pavyzdį tos pačios formos argumento su prielaidomis, kurios yra teisingos su duota interpretacija, bet išvada, kuri yra neteisinga su kita interpretacija. Neformalioje logikoje tai vadinama priešingu argumentu.
Argumento formą galima parodyti vartojant simbolius. Kiekvienai argumento formai, yra atitinkama tvirtinimo forma, pavadinta atitinkamu sąlygos sakiniu, ir argumento forma yra galiojanti, tiktai tada, jei jos atitinkamos sąlygos sakinys yra logiška tiesa. Taip pat sakoma, kad tvirtinimo forma, kuri yra logiškai teisinga yra galiojanti tvirtinimo forma. Tvirtinimo forma yra logiška tiesa, jei tai teisinga su visomis interpretacijomis. Gali būti parodoma, kad tvirtinimo forma yra logiška tiesa ar prie (a), rodydama, kad tai yra tautologija ar (b) su įrodymo procedūra.
Pavyzdžiui:
Argumento formos, kurios teikia galiojančius išvadas yra gerai nustatytos, tačiau kai kurie negaliojantys argumentai gali taip pat būti įtikinami, priklausomai nuo savo konstrukcijos (induktyvūs argumentai, pavyzdžiui). (Žr. taip pat, oficialus klaidinga argumentacija ir neoficialus klaidinga argumentacija).
Pagrįstumas
Pagrįstas argumentas yra galiojantis argumentas, kurio išvada išplaukia iš savo prielaidos (ų), ir kurio prielaida (os) yra teisinga (os).
Paneigimas
Argumentas yra panaikinamas, kai papildoma informacija (tokia kaip naujos kontrpriežastys) gali turėti įrodymus, kad tai daugiau nepateisina savo išvados. Trukmė "paneigimas" nueina teisėtam teoretikui H.L.A. Hart, nors jis akcentuoja sąvokomis vietoj argumentų. Stephen' o Toulmin' o įtakingo argumento modelis apima galimybę kontrpriežasčių, kurios yra būdingos panaikinamiems argumentams, bet jis neaptarė paneigimų argumentų įvertinimo. Panaikinami argumentai sukelia samprotavimo paneigimą.
Analogija
Argumentą pagal analogiją galima suprasti kaip argumentas iš tam tikros detalės į tam tikrą detalę. Argumentas pagal analogiją gali panaudoti tam tikrą tiesą prielaidoje, kurią panaudoja ginčuose, į panašią tam tikrą tiesą išvadoje. Pavyzdžiui, jeigu A. Platonas buvo mirtingas, ir B. Sokratas buvo panašus į Platono kitoje pagarboje, tai tvirtinimas, kad C. Sokratas buvo mirtingas ir tai yra pavyzdys: argumento pagal analogiją, todėl samprotavimas kuri panaudojo prieš tai, kyla iš tam tikros tiesos prielaidoje (Platonas buvo mirtingas) į panašią tam tikrą tiesą išvadoje, būtent kad Sokratas buvo mirtingas.
Pereinamasis
Epistemologijoje, pereinamieji argumentai bando parodyti, kad tam tikras paaiškinimas yra geresnis negu kitas todėl, galima suprasti perėjimą nuo seno į naują. Tai yra, jei paaiškinimas b gali sudaryti problemas, kurios egzistavo su paaiškinimu a, bet ne atvirkščiai, tada b vertinamas protingesniu paaiškinimu. Bendras pavyzdys mokslo istorijoje yra perėjimas nuo iki Galilėjietiško į Galilėjos fizinio judėjimo susitarimus.
Kitos rūšys
miniatiūra|250px|right|Piramidė vaizduojanti "nesutarimų hierarchiją" pagal [[Paul Graham.]] Kitos argumentų rūšys gali turėti skirtingus ar papildomus galiojimo standartus ar teisinamumus. Pavyzdžiui, Charles Taylor rašo, kad vadinamieji nepaprasti argumentai yra sudaryti iš "būtinų reikalavimų grandinės", kurios bando parodyti, kodėl kažkas yra būtinai teisinga pagrįstas jo ryšiu su mūsų patirtimi, tuo metu, kai Nikolas Kompridis manė, kad yra du "klystančių" argumentų tipai: vienas pagrįstas tiesos reikalavimais, ir kitas pagrįstas atsiliepiančiu laiku galimybės atskleidimu (žr. pasaulinį atskleidimą). Vėliau sakoma, kad miręs Prancūzijos filosofas Michel Foucault buvo žinomas šios paskutinės filosofinio argumento formos gynėjas.
Neformalioje logikoje
Argumentas yra neoficialus skaičiavimas, siejamas pastangas, kurios bus įvykdytos ar suma, kuri bus išleista, į galimą būsimą naudą, ar ekonominę ar moralinę. Neoficialioje logikoje, argumentas yra ryšys tarp: <li> atskiras veiksmas</li> <li>per kurį yra gauta bendrai priimta nauda.</li></ol> Pavyzdžiui :
<ol><li> <li>Jūs turbūt vesti Jane (atskiras veiksmas, atskiras sprendimas)</li> <li>todėl, kad ji turi tą patį charakterį kaip jūs. (apskritai priimta išmintis, kad santuoka yra gera savyje savarankiškai, ir apskritai sutinkama, kad žmonės su tuo pačiu charakteriu sekasi gerai).</li></ol> <li> <li>Jūs neturite rūkyti (atskiras veiksmas, atskiras sprendimas)</li> <li>todėl, kad rūkymas yra žalingas (apskritai priimta išmintis, kad sveikata yra gera).</li></ol></ol>
Argumentas nėra nei a) patarimas, nei b) moralinis ar ekonomiškas sprendimas, bet ryšys tarp dviejų. Argumentas visada naudoja jungiamąjį žodį todėl. Argumentas nėra paaiškinimas. Tai nejungia dviejų įvykių, priežasties ir padarinio, kuris jau įvyko, bet galimas atskiras veiksmas ir jo naudingas rezultatas. Argumentas nėra įrodymas. Įrodymas yra logiška ir pažintinė sąvoka; argumentas yra prakseologiška sąvoka. Įrodymas keičia mūsų žinias; argumentas verčia mus veikti.
Loginis statusas
Argumentas nepriklauso logikai, todėl, tai prijungiama prie asmens, tikro atvejo, ir tikrų pastangų, kurios bus padarytos.
Argumento vertė yra prijungiama prie asmens neatidėliotinų aplinkybių, kuriam kalbama. Jei, pirmu atveju,(1) Jonas neturės jokių pinigų, ar mirs kitais metais, jis nesidomės akcijos pirkimu. Jei, antru atveju(2) jai bus per sunku, ar ji bus per sena, ji nesidomės šokiais ir netaps baleriną. Argumentas nėra logiškas, bet naudingas.
Pasaulio atskleidimas
Pasaulį atskleidžiantys argumentai yra grupė filosofinių argumentų, kurie, kaip sakoma, naudoja atskleidžiantį metodą, atskleidžia ypatybes platesnio ontologinio ar kultūrinio kalbinio supratimo – "pasaulį", specialiai ontologine prasme – kad paaiškintų ar paversti foną reikšmės ir "logiškos erdvės", nuo kurios argumentas netiesiogiai priklauso.
Paaiškinimas
Tuo metu, kai argumentai rodo, kad kažkas buvo, yra, bus, ar turi būti, paaiškinimas bando parodyti, kodėl ar kaip kažkas yra ar bus. Jei Redas ir Jonas atkreipia į svarstomą problemą dėmesį, ar tikrai Redo katė turi blusas, Jonas gali išdėstyti: "Redai, jūsų katė turi blusų. Žiūrėkite, katė kasosi šiuo momentu." Jonas pateikė argumentą, kad katė turi blusų. Tačiau, jei Jonas klausia Redo, "Kodėl jūsų katė kasosi?" atsakymas, "... todėl, kad turi blusų." suteikia paaiškinimą.
Ir anksčiau minėtas argumentas, ir paaiškinimas reikalingas bendram supratimui, kad a) blusos dažnai sukelia niežėjimą, ir b), dėl ko kažkas dažnai kasosi, kad palengvintų niežėjimą. Skirtumas yra ketinime: argumentas bando sureguliuoti, ar tikrai kažkoks reikalavimas yra teisingas, ir paaiškinimas bando suteikti paaiškinimą to atveju. Atkreipkite dėmesį, kad, priskirdami specifinį atvejį prie grupės (Redas kasančios katės) kaip pavyzdys bendros taisyklės, kad "gyvūnai kaso save, kai jie turi blusas", Jonas daugiau nenorės žinoti, kodėl Redo katė kaso save. Argumentai atkreipia dėmesį į problemos tikėjimą, o paaiškinimas atkreipia į supratimo problemos dėmesį. Taip pat atkreipkite dėmesį, kad virš argumento yra tvirtinimas, "Redo katė turi blusas" yra viršuje debatams (t. y. reikalavimas), bet paaiškinime - tvirtinimas, "Redo katė turi blusas", kaip manoma, yra teisingas (neabejotinas šiuo laiku) ir tik reikalauja pasiaiškinimo.
Argumentai ir paaiškinimas didžia dalimi primena vienas kitą retoriniame naudojime. Tai yra priežastis keliančia daug sunkumo kritiškame mąstyme apie reikalavimus. Yra kelios šio sunkumo priežastys.
Paaiškinimas ir argumentai yra dažnai studijuojami Informacijos Sistemų lauke, kad padėtų paaiškinti vartotojų pritarimą žiniomis pagrįstoms sistemoms. Tam tikri argumento tipai pritaikomi geriau su asmenybės bruožais, kad padidintų asmenų pritarimą.
Klydimai ir anti-argumentai
Neteisingi supratimai yra argumento tipai ar posakių, kurie, kaip manoma, turi negaliojantį pavidalą ar turi savyje klaidas pagrinde. Nėra iki šiol jokios bendros teorijos neteisingo supratimo ar stiprios sutarties tarp tyrėjų, jų apibrėžimo ar potencialo pritaikymas, bet trukmė yra plačiai taikoma kaip etiketė tam tikriems klaidos pavyzdžiams, ir taip pat įvairiai pritaikytas dviprasmiškiems kandidatams.
Logiškuose neteisingo supratimo tipuose yra tvirtai apibūdinti tokiu būdu: Iš pradžių prielaidos ir išvada turi būti tvirtinimais, gebančiais būti teisingu ar neteisingu. Antra turi būti tvirtinama, kad išvada išplaukia iš prielaidų. Užtat žodžiai anglų kalboje, todėl, taip, nes, taigi vadinasi tipiškai atskiros prielaidos nuo išvados argumento, bet tai yra ne būtinai taip. Tokiu būdu: Sokratas yra vyras, visi vyrai yra mirtingi todėl, Sokratas yra mirtingas, ir čia yra aiškius argumentas (galiojantis čia), todėl, yra aišku, ir įrodo, kad Sokratas yra mirtingas,ir išplaukia iš ankstesnių tvirtinimų. Tačiau aš troškau, ir todėl aš gėriau, tai nėra argumentas, nepaisant jo išvaizda. Tai nėra reikalaujama, kad aš gėriau, yra logiškai sukeltas, aš troškau. Todėl šiame sakinyje priežasties nesiekiama.
Dažnai argumentas yra negaliojantis todėl, kad yra trūkstama prielaida – kurio pateikimas pavaizduoja jį galiojančiu. Kalbėtojai ir rašytojai dažnai praleidžia griežtai būtinos prielaidos savo samprotavime, jei tai bus plačiai priimama, ir rašytojas nenori išdėstyti akivaizdaus slėpimai. Pavyzdys: Visi metalai plečiasi kai kaitinosi, todėl geležis plėsis kai kaitinosi. (Trūkstama prielaida: geležis yra metalas). Antra, gali būti manoma, kad tariamai galiojantis argumentas yra prielaidos stoka – 'paslėptos prielaidos' – kuris savo pabrėžimu gali parodyti klaidą paaiškinime. Pavyzdys: liudininkas aiškino: Niekas neišėjo per paradinės durys išskyrus pienininką; todėl žmogžudys turi išeiti pro avarinės duris. (Paslėptos prielaidos - pienininkas nebuvo žmogžudys, ir žmogžudys išėjo ne per paradinės duris, o per avarinės duris).
Pakirsniai (Kalvarija)
Pakirsniai – kaimas Kalvarijos savivaldybėje, 6 km nuo Kalvarijos, prie Kirsnos upės, šalia kelio ir 1 km nuo sankryžos su keliu.
Kim Yuna
Kim Juna (g. 1990 m. rugsėjo 5 d. Kiongi provincijoje) – buvusi Pietų Korėjos dailiojo čiuožimo sportininkė. Ji yra 2010 m. olimpinė čempionė ir 2014 m. žaidynių sidabro medalio prizininkė, 2009 m. ir 2013 m. pasaulio čempionė, 2009 m. keturių žemynų čempionė. Taip pat Kim Juna tris kartus (2006–2007, 2007–2008, 2009–2010 m.) tapo „Grand Prix“ čempione. 2006 m. pasaulio jaunių dailiojo čiuožimo čempionė. 2005 m. jaunių „Grand Prix Final“ čempionė, ir šešis kartus (2003–2014 m.) Pietų Korėjos nacionalinė čempionė.
Kim yra pirmoji Pietų Korėjos dailiojo čiuožimo sportininkė, laimėjusi medalį Tarptautinės čiuožimo sąjungos „Grand Prix“ rungtynėse, čempionate ir olimpinėse žaidynėse drauge. Ji yra viena iš labiausiai pripažintų sportininkių Pietų Korėjoje.
Mynydd Isa FC
Mynydd Isa FC – Velso futbolo klubas iš Minido Isos kaimo, netoli Moldo.
Istorija
Įkurtas 1976 m. Yra žaidę Cymru Alliance lygoje, tačiau po 2008/2009 m. ir užimtos ketvirtos vietos, klubas buvo išformuotas. Tai nutiko 2009 m. gegužę.
AS Kimbonguéla
Istorija
Žinoma, kad 2016 ir 2017 m. rungtyniavo aukščiausioje lygoje, tačiau joje įsitvirtinti nepavyko.
2016 m. sezone Pirmoje lygoje iš dvidešimties komandų liko penkioliktoje vietoje ir išsaugojo vietą elito divizione.
2017 m. liko 18-oje vietoje ir po sezono perkelti į žemesnį divizioną.
Nuo 2018 m. rungtyniavo Antroje lygoje.
Pasiekimai
Futbolo taurė
Supertaurė
Šnekta
Šnekta – savitais fonetiniais ar morfologiniais bruožais pasižyminti patarmės smulkesnė atmaina, vartojama tam tikroje teritorijoje. Pavyzdžiui, pagal dvigarsių an, am, en, em siaurinimą ir kirčio iš galūnės atitraukimo intensyvumą pietų žemaičių patarmė skirstoma į raseiniškių ir varniškių šnektas. K. Jauniaus 1924 m. išleistame „Lietuvių kalbos žodyne“ pirmą kartą pavartotas terminas šnekta, šiame žodyne pateikta apie 100 miestelių, kaip šnektų centrų, santrumpų. Už šnektą smulkesnis dialektologinis vienetas yra pašnektė.
Barklainių dvaras
Barklainių dvaras – Barklainiuose, Pasvalio rajone, Krinčino seniūnijoje, važiuojant iš Pasvalio pro Krinčiną, link Gulbinėnų.
Yra išlikę keletas Barklainių dvaro statinių, pastatytų maždaug XIX a. septintajame dešimtmetyje. Plyti mišriojo stiliaus dvaro parkas.
Rašytiniuose šaltiniuose vietovė pirmą kartą paminėta 1604 m. Tuomet Barklainių dvaras priklausė Laurynui Butkevičiui. XIX a. Barklainius valdė baronas Liudvikas fon Ropas (von Ropp), kuris apie 1863 m. dvaro žemėse pasistatė iki šiol išlikusius mūrinius rūmus ir keletą ūkinių pastatų. Valdant baronui, prie rūmų užveistas parkas. Išlikusios Ropų giminės kapinaitės.
Dvaro rūmai vienaaukščiai, pastato vidurinėje dalyje – mezoninas. Rūmų stilistikoje žymi vokiečių architektūros mokyklos įtaka (dvaro savininkas buvo vokiečių kilmės). Mezonino fasade išryškinti pusapskričių arkų langai, jo viršuje – dekoratyvinė sienelė, kurios linijos primena antikinę graikų architektūrą.
Iki šių dienų išliko iš lauko akmenų mūryti ūkiniai pastatai, kaip antai tvartai, svirnas, buvusi dvaro oficina, rūkykla. Buvusios pieninės likęs tik aukštas raudonų plytų kaminas ir pamatai. Nors dvaras gyvenamas, pastatas apleistas.
Šalia rūmų esama geometrinio plano parko (19 ha), kuriame auga nemažai senų ąžuolų, klevų, liepų. Už rūmų yra aikštė, kurią juosia mažalapių liepų alėja. Alėjų ilgis – apie 200 m, plotis – 12 m. Parke auga 14 rūšių vietinių medžių ir 17 introdukuotų rūšių bei formų, tarp jų – 6 augalotos didžiosios melsvaspyglės pocūgės (skersmuo – 35–45 cm), paprastieji glaustašakiai ąžuolai ir juodosios piramidinės tuopos.
1968 m. AFC Azijos taurė
'''1968 m. AFC Azijos taurė''' – ketvirtasis AFC Azijos taurės turnyras, 1968 m. gegužės 10–19 d. vykęs Irane. Turnyre dalyvavo 5 komandos, kurios varžėsi grupės turnyre. Čempionais pirmąsyk tapo šeimininkai Irano futbolininkai.
Stadionai
Čempionato varžybos vyko 1 Irano stadione.
Atranka
Atrankoje į čempionatą dalyvavo 14 AFC narių. Prieš atranką pasitraukė Afganistanas, Kuveitas ir Ceilonas. Iranas kaip šeimininkai pateko be atrankos.
Jonas Marčiukaitis
Jonas Marčiukaitis (1911 10 09 Balbieriškis, Marijampolės vls. ir aps.- 1974 06 05 Darmštatas, Vokietija, palaidotas Valdfridhofo / Waldfridhofo kapinėse), karininkas.
Biografija
Tėvai Petronėlė Varankiūtė- Marčiukaitienė (1889-1964) ir Motiejus Marčiukaitis (1877-1942) buvo ūkininkai. Antras vaikas iš aštuonių. Tėvas 1918 buvo išrinktas į pirmąją nepriklausomos Lietuvos Balbieriškio valsčiaus tarybą, vienas pirmųjų šio valsčiaus vadovų. Dėdė Juozas Marčiukaitis buvo žymus visuomenės veikėjas, fotografas.
Žmona Aldona (Danutė?), sūnus Alvydas ( m. 1944).
1930 baigė Prienų "Žiburio" gimnaziją. Dirbo valdininku VRM. 1932 įstojo į VDU Teisių fakultetą. 1932 08 22 pradėjo tarnauti Lietuvos kariuomenėje.
1934 09 15 baigė Karo mokyklą Kaune (XVI laida), suteiktas pėstininkų jaunesniojo leitenanto laipsnis. Buvo paskirtas į 6 pėstininkų pulką Plungėje.
1936 12 31 pakeltas į leitenantus.1937 04 06 paskirtas 2 bataliono ūkio būrio vadu, 1939 10 16 - Vilniaus komendantūros 1 apsaugos kuopos vyr. karininku.
Sovietų Sąjungai okupavus Lietuvą ir likviduojant Lietuvos kariuomenę, 1940 10 03 paskirtas RA 29 ŠTK 179 šaulių divizijos 215 šaulių pulko būrio vadu.
Kilus Vokietijos- SSRS karui, traukiantis su pulku, 1941 07 08 sužeistas, paimtas į vokiečių nelaisvę, gydytas Kauno karo ligoninės belaisvių skyriuje.
1944 pasitraukė į Vokietiją. Dirbo karo pramonėje, buvo sužeistas. Pasveikęs mokytojavo Kaselio pabėgėlių stovykloje, vėliau dirbo lietuvių darbo dalinyje prie JAV kariuomenės.
João William
Žuaunas Viljamas Alvešas de Žezušas (João William Alves de Jesus; g. 1996 m. birželio 11 d.) – futbolininkas kilęs iš Brazilijos, gynėjas.
Karjera
Gimė ir augo Brazilijoje. 2015 m. atstovavo Estanciano, 2016 m. – EC Juventude.
Nuo 2017 iki 2018 m. vasaros rungtyniavo Luverdense EC.
2018 m. antroje pusėje priklausė Goiás EC, o 2019 m. – Santa Cruz FC.
Vėliau persikėlė į Europą. Rungtyniavo FK Rukh Brest, Baltarusijoje. 2020 ir 2021 m. sezonuose žaidė aukščiausioje šios šalies lygoje.
Noksvilis
Noksvilis  – miestas Jungtinių Amerikos Valstijų pietryčiuose, Tenesio valstijos rytuose, prie Tenesio upės, tarp Didžiųjų Dulsvųjų kalnų ir Kamberlando plynaukštės. Tai trečias pagal dydį valstijos miestas (po Memfio ir Nešvilio). Yra metropolitenas, kuris jungia su Merivilio, Alkoa ir Ouk Ridžo miestais, taip pat MakGhy Taisono oro uostas. Noksvilyje įsikūrusi „Tennessee Valley Authority“ bendrovė, plėtojanti energetikos ūkį, taip pat vystoma elektros prietaisų, surenkamųjų namų, valčių gamyba, tekstilės, siuvimo, transporto priemonių, maisto pramonė. Apylinkėse kasama cinko rūda, klintys, marmuras, auginamas tabakas, plėtojama gyvulininkystė. Veikia1875 m. įsteigtas Tenesio universitetas, 4 koledžai, Meno, Rytų Tenesio istorijos ir kiti muziejai, zoologijos sodas, planetariumas. Išlikę XVIII–XIX a. gyvenamųjų pastatų. Noksvilyje vyksta kasmetinis Dogvudo meno festivalis.
João William
Karjera
2022 m. pradžioje prasirašė sutartį su Ukrainos „Inhulets“ klubu, tačiau kovo mėn. prasidėjo karas ir čempionatas buvo nutrauktas.
Noksvilis
2010 m. rasinė sudėtis: baltieji – 76,1 %, juodaodžiai – 17,1 %, lotynoamerikiečiai – 4,6 %, azijiečiai – 1,6 %.
João William
Karjera
Nuomos pagrindais atsidūrė Minsko „Dynama“. Šiame klube praleido keletą mėnesių.
Noksvilis
Istorija
Dabartinio miesto vietoje maždaug nuo X a. gyvavo Misisipės kultūros indėnų gyvenvietės. XVIII a. krašte įsitvirtino čerokiai. Jie dabartinio Noksvilio vietovę vadino kuwanda’talun’yi. Nuo XVIII a. pab. čia pradėjo keltis europiečiai kolonistai, o pats Noksvilis pradėjo kurtis 1791 m., 1796–1812 m. ir 1817–1918 m. buvo Tenesio valstijos centras. Miesto teisės Noksviliui suteiktos 1815 m.
João William
FK Riteriai
2022 m. rugpjūčio 25 d. pasirašyta sutartis su „Riterių“ klubui.
2022 m. rugsėjo 2 d. tapo žinoma, kad su žaidėju buvo nutraukta sutartis. Pasak klubo atstovų, iš FIFA gautas neigiamas sprendimas dėl žaidėjo registravimo sistemoje. Dėl dokumentacijos problemų sutartis nutraukta, o žaidėjas nesužaidė nei vienerių oficialių rungtynių „Riterių“ klube.
Noksvilis
Istorija
1982 m. Noksvilyje vyko pasaulinė paroda.
Tom Ewell
Tomas Juelas (, tikrasis vardas Samuel Yewell Tompkins, 1909 m. balandžio 29 d. Ovensboras, Kentukis, JAV – 1994 m. rugsėjo 12 d. Los Andželas, Kalifornija, JAV) – amerikiečių teatro ir kino aktorius, prodiuseris.
Biografija
T. Juelas gimė Ovensboro mieste Kentukyje, Martinos (Martine, mergautinė pav. Yewell) ir Samuelio Viljamo Tompkinso (Samuel William Tompkins) šeimoje. T. Juelo tėvai tikėjosi, kad jis paseks jų pėdomis ir taps teisininku arba viskio ir tabako prekeiviu, tačiau T. Juelas nusprendė užsiimti vaidyba. 1928 m. vasaros sezono trupėje jis pradėjo vaidinti su Donu Amičiu, o 1931 m. išsikėlė į Niujorką, kur įstojo į „Aktorystės studiją“.
1934 m. pirmą kartą vaidino Brodvėjuje, 1940 m. su nedideliu vaidmeniu debiutavo kine. Pirmaisiais metais jis daugiausia atlikdavo antraplanius vaidmenis komedijose. Turėdamas vidutinišką išvaizdą ir garsoką balsą, dažniausiai vaidindavo paprastus vyrukus. Pirmą kartą, kaip kino aktorius, sulaukė didesnio dėmesio 1949-ųjų komedijoje „Adomo šonkaulis“ („Adam’s Rib“), kurioje, vaidindamas su Spenseriu Treisiu ir Ketrina Hebern, įkūnijo neištikimą vyrą.
Bene žinomiausias T. Juelo vaidmuo – personažas Ričardas Šermanas B. Vailderio kino komedijoje „Septynerių metų krizė“, kurioje T. Juelas vaidino su Merlina Monro. Pirmą kartą jis vaidino Ričardą Šermaną 1952 m. Brodvėjaus pjesėje „Septynerių metų krizė“ ir gavo Tony apdovanojimą, o už šį tarp neištikimybės ir pareigos jausmo besiblaškančio vyro vaidmenį pjesės ekranizacijoje jis pelnė „Auksinio gaublio“ apdovanojimą. Šis vaidmuo buvo jo aktorinės karjeros viršūnė. Be to, 1951 m. T. Juelas debiutavo kaip prodiuseris (pjesė „Kinas Habardas“ – „Kin Hubbard“). Vėlesniais dešimtmečiais jis daugiausia vaidino televizijoje, taip pat ir savo paties televizijos laidoje 8-ojo dešimtmečio pradžioje. Taip pat T. Juelas žinomas dėl viešbučio vadovo ir buvusio policininko Bilio Trumano vaidmens televizijos seriale „Baretta“, kuris buvo pastatytas 1975–1978 m. Paskutinį kartą prieš kamerą T. Juelas pasirodė 1986 m. kriminaliniame seriale „Jos parašyta žmogžudystė“ („Murder, She Wrote“).
Tomas Juelas buvo vedęs du kartus: 1946–1947 m. Džuditą Ebot (Judith Abbott), prodiuserio, režsieriaus, dramaturgo, scenaristo Džordžo Eboto dukterį, o nuo 1948 m. – Mardžorę Senborn (Marjorie Sanborn). Juodu turėjo vieną bendrą vaiką ir buvo susituokę iki jo mirties. Sulaukęs 85-erių, T. Juelas mirė 1994 m. rugsėjį. Liko našlė Mardžorė ir įsūnis Teiloras (Taylor, g. 1954); T. Juelą pergyveno jo motina – sulaukusi 109-erių ji mirė 1998 m.